เรียน เจ้าหน้าที่การเงิน
        ตามที่กรมฯ มีหนังสือเร่งรัดการเบิกจ่าย และอนุญาตถัวจ่ายงบประมาณจากเงินเหลือจ่ายงบดำเนินงาน (ตามหนังสือกรมราชทัณฑ์ ด่วนที่สุด ที่ ยธ 0703.4/24597 ลงวันที่ 19 สิงหาคม พ.ศ. 2559) ส่วนหนึ่งคือ ผลผลิตที่ 2 ซึ่งอนุญาตให้เบิกจ่าย ค่าเดินทางไปราชการ ก่อนเป็นอันดับแรก นั้น

ฝ่ายงบประมาณ ขอเรียนว่ากรมฯ ได้อนุมัติโอนจัดสรรงบประมาณรายจ่ายประจำปีงบประมาณ พ.ศ. 2559 ผลผลิตที่ 2 งบดำเนินงาน รายการค่าใช้จ่ายเดินทางไปราชการ (ทั่วไป) ผลผลิตที่ 2 ครั้งที่ 53 ให้กับเรือนจำจังหวัด/ทัณฑสถานเปิด/สถานกักขังก่อน ที่ส่งรายละเอียดค่าใช้จ่ายเดินทางไปราชการค้างชำระ (ตามหนังสือกรมราชทัณฑ์ ที่ ยธ 0703.4/24922,24      ลงวันที่ 24 สิงหาคม 2559) 

ฝ่ายงบประมาณ จึงขอซักซ้อมความเข้าใจในการเบิกจ่ายงบประมาณ หากเรือนจำจังหวัด/ทัณฑสถานเปิด/สถานกักขัง ได้ดำเนินการเบิกจ่ายค่าเดินทางไปราชการ (ทั่วไป)   จากเงินเหลือจ่าย งบดำเนินงาน ผลผลิตที่ 2 หรือผลผลิตที่ 3 เรียบร้อยแล้ว (ทำให้มีเงินเหลือจ่ายจากผลลิตที่ 2 ครั้งที่ 53 ) ขอให้เรือนจำจังหวัด/ทัณฑสถานเปิด/สถานกักขัง ดำเนินการต่อไปดังนี้

1. หากยังมีหนี้ค้างชำระค่าใช้จ่ายเดินทางไปราชาร (ทั่วไป) สามารถเบิกจ่ายได้  

2. หากไม่มีหนี้ค้างชำระค่าใช้จ่ายเดินทางไปราชการ (ทั่วไป) ให้เรือนจำจังหวัด/        ทัณฑสถานเปิด/สถานกักขัง ดูรายการถัดไปตามลำดับที่กรมฯ อนุญาตให้ถัวจ่ายงบประมาณ ตามหนังสือเร่งรัดการเบิกจ่าย และอนุญาตถัวจ่ายงบประมาณจากเงินเหลือจ่ายงบดำเนินงาน (หนังสือกรมราชทัณฑ์ ด่วนที่สุด ที่ ยธ 0703.4/24597 ลงวันที่ 19 สิงหาคม พ.ศ. 2559)

ณ วันที่ 1 กันยายน 2559 ขอให้เรือนจำ/ทัณฑสถาน/สถานกักขัง แจ้งหนี้ค้างชำระที่เหลืออีกครั้ง (ตามจริง และไม่ประมาณการ) (ตามแบบฟอร์มที่แนบ) เพื่อมิให้เป็นค่าใช้จ่าย    ค้างเบิกข้ามปี 
เรือนจำ/ทัณฑสถาน/สถานกักขัง..............................................ศูนย์ต้นทุน.......................
ณ 1 กันยายน 2559

